ড্রইংরুমে সোফার পাশে টবে পাতাবাহার, ঝাউ জাতীয় নানা গাছ। তার ওপর ঝোলানো প্ল্যান্টারে ফুলসহ লতা। রান্নাঘরের শিল্পেও শৈল্পিকতা ফুটিয়ে তুলতে জানালায় ছোট্ট পরিসরে মানিপ্ল্যান্ট কিংবা দেয়ালে লতানো প্ল্যান্টে। লিভিংরুমে কোণে খাটের পাশে ছোট্ট টেবিলে টব কিংবা কাচের ফুলদানিতে ছোট্ট ছোট্ট গাছ। জানালায় পর্দার পাশে দেয়ালে জোড়া গাছ অন্দরের সৌন্দর্য বাড়িয়ে তুলবেই। প্রকৃতিপ্রেমী হোন বা না হোন, অন্দর সাজে গাছের ব্যবহার মনকে করে স্নিগ্ধময়।